CELEX: 62008CN0037
Language: sl
Date: 2008-01-31 00:00:00
Title: Zadeva C-37/08: Predlog za sprejetje predhodne odločbe, ki ga je vložilo VAT and Duties Tribunal, London (Združeno kraljestvo) 31. januarja 2008 – RCI Europe proti Commissioners of HM Revenue and Customs

12.4.2008   
            
            
               SL
            
            
               Uradni list Evropske unije
            
            
               C 92/16
            
         Predlog za sprejetje predhodne odločbe, ki ga je vložilo VAT and Duties Tribunal, London (Združeno kraljestvo) 31. januarja 2008 – RCI Europe proti Commissioners of HM Revenue and Customs
   (Zadeva C-37/08)
   (2008/C 92/30)
   Jezik postopka: angleščina
   Predložitveno sodišče
   VAT and Duties Tribunal, London
   Stranki v postopku v glavni stvari
   
      Tožeča stranka: RCI Europe
   
      Tožena stranka: Commissioners of HM Revenue and Customs
   Vprašanja za predhodno odločanje
   
               1)
            
            
               Katere dejavnike v okviru storitev, za katere prejema tožeča stranka od članov svojega sistema Weeks plačilo:
               
                           —
                        
                        
                           vpisnine,
                        
                     
                           —
                        
                        
                           članarine, in
                        
                     
                           —
                        
                        
                           nadomestila za zamenjavo,
                        
                     je treba upoštevati pri ugotavljanju, ali so storitve „v zvezi“ z nepremičninami v smislu člena 9(2)(a) Šeste direktive o DDV (1) (zdaj člen 45 preoblikovane Direktive o DDV (2))?
            
         
               2)
            
            
               Je treba v primeru, da je katera od storitev ali da so vse storitve, ki jih zagotavlja tožeča stranka, „v zvezi“ z nepremičninami v smislu člena 9(2)(a) Šeste direktive o DDV (zdaj člen 45 preoblikovane Direktive o DDV), za nepremičnine, s katerimi je ta storitev oziroma so te storitve v zvezi, šteti nepremičnine, ki so vložene v sklad, nepremičnine, ki se zahtevajo v zameno za vložene nepremičnine, ali obe navedeni vrsti nepremičnin?
            
         
               3)
            
            
               Če je katera od storitev „v zvezi“ z obema vrstama nepremičnin, kam se te storitve uvrščajo v okviru Šeste direktive o DDV (zdaj preoblikovana Direktiva o DDV)?
            
         
               4)
            
            
               Kako Šesta direktiva o DDV (zdaj preoblikovana Direktiva o DDV) glede na različne rešitve, ki so jih našle različne države članice, opredeljuje „nadomestilo za zamenjavo“, ki ga davčni zavezanec prejema za naslednje storitve:
               
                           —
                        
                        
                           omogočanje zamenjave pravice do uporabe počitniških objektov, ki jih ima en član sistema, ki ga upravlja davčni zavezanec, s pravico do uporabe počitniških objektov, ki jo ima drug član sistema; in/ali
                        
                     
                           —
                        
                        
                           zagotavljanje pravice do uporabe objektov, ki jih davčni zavezanec kupi od tretjih davčnih zavezancev in s katerimi dopolnjuje sklad objektov, ki je na voljo članom tega sistema.
                        
                     
         
      (1)  Šesta direktiva Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL L 145, str. 1).
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, str. 1).